- ગુજરાત ગૌણ સેવા પસંદગી મંડળનાં બોગસ નિમણૂક પત્રો આપી કરોડો રૂપિયાની ઠગાઈ કરનારી ટોળકીા મુખ્ય સૂત્રધાર સરોજબા મહેન્દ્રસિંહ રહેવરના રીમાન્ડ પૂરા થતાં જેલના હવાલે કરવામાં આવ્યા છે. સરોજબાના બે દિવસના રીમાન્ડ દરમિયાન બહાર આવ્યુ હતું કે, તેમણે સાગરિતો સાથે મળીને સમગ્ર રાજ્યમાં ૨૫૦ બોગસ નિમણૂક પત્રો આપ્યા હતા. પ્રત્યેક ઉમેદવાર પાસેથી ઓછામાં ઓછા રૂ. ચાર લાખ પડાવનાર ટોળકીએ કરોડો રૂપિયા એકઠા કર્યા હોવાનું પોલીસ માની રહી છે. જો કે તેમના બેંક ખાતાઓમાંથી માત્ર રૂ. ૪૫ લાખ મળતાં હવે બાકીના નાણાં ક્યાં ગયા તે અંગે પોલીસે તપાસ હાથ ધરી છે.